CELEX: 62010TN0389
Language: lv
Date: 2010-09-13 00:00:00
Title: Lieta T-389/10: Prasība, kas celta 2010. gada 13. septembrī — SLM /Komisija

6.11.2010   
            
            
               LV
            
            
               Eiropas Savienības Oficiālais Vēstnesis
            
            
               C 301/46
            
         Prasība, kas celta 2010. gada 13. septembrī — SLM/Komisija
   (Lieta T-389/10)
   ()
   2010/C 301/74
   Tiesvedības valoda — itāļu
   
      Lietas dalībnieki
   
   
      Prasītāja: Siderurgica Latina Martin SpA (SLM) (Ceprano, Itālija) (pārstāvji — G. Belotti, avvocato, F. Covone, avvocato)
   
      Atbildētāja: Eiropas Komisija
   
      Prasītājas prasījumi:
   
   Vispirms vai galvenokārt:
   
               —
            
            
               atcelt Komisijas 2010. gada 30. jūnija Lēmumu C(2010) 4387, galīgā redakcija, lietā COMP.38.344 — Stiegrojuma tērauds.
            
         Pakārtoti:
   
               —
            
            
               samazināt prasītājai uzlikto naudas sodu.
            
         
      Pamati un galvenie argumenti
   
   Šajā lietā apstrīdētais lēmums ir tas pats, kas tiek apstrīdēts lietā T-385/10 Arcelormittal Wire France u.c./Komisija.
   Prasītāja savu izvirzīto prasījumu atbalstam norāda:
   
                
            
            
               attiecībā uz prasījumu atcelt lēmumu: administratīvās procedūras neraksturīgais un nepamatotais ilgums, kā rezultātā tika nopietni pārkāptas prasītājas tiesības uz aizstāvību it īpaši attiecībā uz notikumiem, kuri norisinājās divu gadu laikā no 1997. līdz 1999. gadam, proti, 10 gadus pirms 2008. gada septembra paziņojuma par iebildumiem;
            
         
                
            
            
               attiecībā uz prasītājai noteiktā naudas soda apmēra samazināšanu:
            
         
                
            
            
               pamatojuma nenorādīšana, nosakot naudas soda apmēru, jo nav pilnībā saprotams, pamatojoties uz kādu aprēķinu un ņemot vērā kādu apgrozījuma apmēru, Komisija sodīja prasītāju;
            
         
                
            
            
               pārkāpts 10 % no apgrozījuma slieksnis;
            
         
                
            
            
               pamatojuma nenorādīšana, nosakot palielināšanu;
            
         
                
            
            
               kļūdaini piemērotas 2006. gada Pamatnostādnes naudas sodu aprēķināšanai, kā arī 1998. gada Pamatnostādnes, kuras bija spēkā ne vien attiecīgo faktu norises laikā, bet arī procedūras norises pirmo četru gadu laikā;
            
         
                
            
            
               kļūdaini novērtēts prasītājas piedalīšanās ilgums aizliegtajā vienošanās, jo šis novērtējums nav pamatots ar objektīviem apstākļiem;
            
         
                
            
            
               netika ņemti vērā atbildību mīkstinošie apstākļi, šajā gadījumā — prasītājas pierādītā sekundārā loma inkriminētajā darbībā, tās ierobežotā tirgus daļa, kā arī aizliegtās vienošanās neefektivitāte;
            
         
                
            
            
               ir iestājies noilgums, jo piecu gadu laikā pēc veiktās pārbaudes nav veikts neviens pasākums, lai apturētu noilguma tecējumu.